Zoran Milinković (političar)
<s>Zoran Milinković  (Kraljevo, 26. 9. 1956) je srpski i francuski biznismen.</s><s>Aktivan je u zemljama srpskog područja, u Francuskoj, Španiji, Karibima i Belgiji.</s>

<s>Privatni život 
Rođen je u Kraljevu, gde je završio osnovnu i srednju školu.</s><s>Oženjen je Vesnom Milinković iz Kragujevca i sa njom ima ćerku Emanuelu i sina Stefana.</s><s>Govori srpski (maternji), francuski i španski jezik.</s>

<s>Karijera</s>

<s>1980–
Početkom 1980-ih godina odlazi u Pariz, gde živi i radi do danas.</s><s>Tamo se angažuje u osnivanju i radu jugoslovenskih i srpskih udruženja i organizacija iseljenika.</s><s>Industrija i građevinarstvo predstavljaju okosnicu njegovih poslovnih delatnosti kako u Francuskoj, tako i na Karipskim ostrvima.</s><s>Dobitnik je zlatne, srebrne i bronzane medalje u ovoj oblasti od francuske vlade.</s><s>Od 2012-te godine većinu svojih aktivnosti prebacuje na karipska ostrva, gde postaje lider u svojoj profesiji.</s><s>Najveća industrijska postrojenja, aerodromi, komercijalni molovi, stadioni su njegovo delo na Karibima.</s>

<s>Milinković je vlasnik mešovitog francusko-srpskog preduzeća Stema Balkan Consulting.</s><s>Otvorena 1990-ih godina kao jedna od prvih mešovitih firmi, Stema je poslovala u bivšoj Jugoslaviji u vreme ekonomskih reformi sve do početka rata na oko 240 projekata prvenstveno na planu promocije investiranja.</s><s>Firma se trenutno bavi pružanjem usluga u konsaltingu, zastupajući više francuskih kompanija u oblasti zaštite životne sredine kao i uspostavljanju ekonomskih veza francuskih i srpskih kompanija u raznim oblastima.</s><s>Zastupnik je nekoliko francuskih firmi za Balkan: grupa SAUR, grupa NGE, VINCI Environnement, SEURECA (Veolia), itd.</s><s>Takođe osnivač je i nove modne linije SERBIAN BREnd koji ima za cilj da putem modnih kreacija prenese sve srpske brendove u svet.</s><s>Tom prilikom izdaje publikaciju ''Business passport'' namenjenu stranim investicijama u Srbiji.</s>

<s>Tokom 2005. godine Milinković pokreće Serbia-visit.com portal za promociju srpskog turizma u Evropi i svetu.</s><s>Iste godine objavljuje i turističke vodiče Srbije i Beograda na engleskom, nemačkom i francuskom jeziku.</s><s>Dobitnik je internacionalnog priznanja Zlatno turističko srce kao najbolji promoter srpskog turizma za Evropu.</s><s>Tokom 2014. godine pokreće nove web portale za promociju turizma u Crnoj Gori i Hrvatskoj.</s>

<s>Političke aktivnosti
Kao jedan od glavnih inicijatora kampanje za pravo glasa za srpsku dijasporu Zoran Milinković učestvuje na parlamentarnim i predsedničkim izborima u periodu od 2004-2008. godine.</s><s>Među glavnim programima njegove predsedničke kampanje bilo je "regrutovanje" ekonomskih potencijala dijaspore u cilju preobražaja i napretka srpske privrede.</s>

<s>Kao osnivač i predsednik Srpskog instituta za javnu diplomatiju u Briselu, prethodno Instituta Srbije i Crne Gore 2005. godine Milinković nastoji da sa svojim timom približi Srbiju Evropskoj uniji na političkom, ekonomskom i kulturno-turističkom planu.</s><s>U Briselu, centru evropskih zbivanja, jedina srpska agencije za lobiranje u svetu, Srpski institut za javnu demokratiju svojim aktivnostima doprinosi i pomaže srpskoj zvaničnoj diplomatiji.</s><s>Mnogobrojne konferencije i bilateralni skupovi su organizovani u evropskim institucijama zahvaljujući ovoj organizaciji.</s>

<s>Takođe je osnivač i predsednik Federacije gradova i opština jugoistočne Evrope za zaštitu životne sredine u Briselu.</s>

<s>Savetnik je Privredne komore Srbije za Francusku od 2004 godine.</s><s>Organizator više poslovnih susreta u Francuskoj u saradnji sa Ambasadom Srbije u Parizu.</s>

<s>Nagrade i humanitarni rad 
Tokom 2014. godine na Grand prix – business samitu dobio je povelju za ličnost godine u javnoj diplomatiji u Jugoistočnoj Evropi.</s>

<s>Milinković je poznat i po svojim humanitarnim akcijama.</s><s>Stipendirao je školovanje, pomogao stručno usavršavanje i objavljivanje različitih publikacija, i obezbedio staž za više desetina Srba u dijaspori.</s><s>Sponzor je brojnih događaja na planu promocije Srbije i promene srpskog imidža u Francuskoj i Belgiji.</s><s>Aktivan je inicijator više humanitarnih akcija srpskog naroda na Kosovu.</s><s>Jedna od najinteresantnijih akcija koju je podržalo Ministarstvo za dijasporu je “Srpska zastava u svaki srpski dom”.</s>

<s>Publikacije 
1999. - “Ambasadori otadžbine”; 2004.</s>

<s>2005  - “Bela kuga u Srbiji” – dva izdanja;</s>

<s>2007- “KOSOVO DANGER”;</s>

<s>2012. - “KOSOVO – Koncesija kao rešenje za spor”;</s>

<s>2014. – “Ambasadori otadžbine” – drugi deo.</s>

<s>Srpski političari
Srpski preduzetnici
Biografije, Kraljevo</s>

